Ühisettepanek: NÕUKOGU MÄÄRUS, millega muudetakse määrust (EÜ) nr 234/2004, milles käsitletakse teatavaid piiranguid Libeeria suhtes /* JOIN/2014/02 final - 2014/0009 (NLE) */





SELETUSKIRI (1) Nõukogu määrusega (EÜ) nr 234/2004, mis käsitleb teatavaid piiranguid Libeeria suhtes, on keelatud anda sõjalise tegevusega seotud tehnilist või rahalist abi ühelegi valitsusvälisele isikule, üksusele või asutusele Libeerias või kasutamiseks Libeerias. (2) ÜRO Julgeolekunõukogu võttis 10. detsembril 2013. aastal vastu resolutsiooni 2128 (2013), millega kinnitatakse veelkord resolutsiooni 1521 (2003) punktis 2 kehtestatud relvaembargot, mida on muudetud resolutsiooni 1683 (2006) punktidega 1 ja 2, resolutsiooni 1731 (2006) punktiga 1 b, resolutsiooni 1903 (2009) punktidega 3, 4, 5 ja 6 ja resolutsiooni 1961 (2010) punktiga 3, ning muudetakse sellega seotud teatamiskohustust. (3) ÜRO Julgeolekunõukogu otsustas eelkõige, et mittesurmavast sõjavarustusest ja sellega seotud koolitusest teatamine pole enam kohustuslik ning et Libeeria ametiasutustel lasub esmane kohustus teavitada sanktsioonide komiteed surmava sõjavarustuse ja sellega seotud materjalide tarnimisest, samuti sõjalise või muu julgeoleku valdkonna tegevusega seotud abi, nõu või väljaõppe andmisest Libeeria valitsusele. (4) Nõukogu kavatseb selleks võtta vastu otsuse, millega muudetakse ühist seisukohta 2008/109/ÜVJP. (5) Mõnede kõnealuste meetmete rakendamiseks on vaja liidupoolset edasist tegevust. (6) Välisasjade ja julgeolekupoliitika kõrge esindaja ja Euroopa Komisjon teevad ettepaneku muuta vastavalt määrust (EÜ) nr 234/2004. 2014/0009 (NLE) Ühisettepanek: NÕUKOGU MÄÄRUS, millega muudetakse määrust (EÜ) nr 234/2004, milles käsitletakse teatavaid piiranguid Libeeria suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse 12. veebruari 2008. aasta ühist seisukohta 2008/109/ÜVJP, mis käsitleb Libeeria vastu suunatud piiravaid meetmeid[1], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu määrusega (EÜ) nr 234/2004[2] on keelatud pakkuda Libeerias asuvatele isikutele, üksustele või asutustele sõjalise tegevusega seotud tehnilist nõustamist, abi, väljaõpet, rahastamist ja rahalist toetust. (2) ÜRO Julgeolekunõukogu võttis 10. detsembril 2013. aastal vastu resolutsiooni 2128 (2013), millega kinnitatakse veelkord resolutsiooni 1521 (2003) punktis 2 kehtestatud relvaembargot, mida on muudetud resolutsiooni 1683 (2006) punktidega 1 ja 2, resolutsiooni 1731 (2006) punktiga 1 b, resolutsiooni 1903 (2009) punktidega 3, 4, 5 ja 6 ja resolutsiooni 1961 (2010) punktiga 3, ning muudetakse sellega seotud teatamiskohustust. (3) Selleks võttis nõukogu ... jaanuaril 2014 vastu otsuse 2014/.../ÜVJP,[3] millega muudetakse ühist seisukohta 2008/109/ÜVJP. (4) Mõned kõnealused meetmed kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt. (5) Nõukogu määrust (EÜ) nr 234/2004 tuleks seetõttu vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 234/2004 muudetakse järgmiselt. 1) Artikli 3 lõike 1 punkt b asendatakse järgmisega: „b) tehnilist abi seoses mittesurmava sõjavarustusega, mis on ette nähtud üksnes humanitaar- või kaitseotstarbeks.” 2) Artikkel 4 asendatakse järgmisega: „Artikkel 4 Füüsilised ja juriidilised isikud, üksused ja asutused, kes kavatsevad anda Libeeria valitsusele artiklis 1 määratletud sõjalise või muu julgeoleku valdkonna tegevusega seotud mis tahes abi, peavad sellest eelnevalt teavitama I lisas loetletud veebilehekülgedel nimetatud pädevat asutust nende elu- või asukoha liikmesriigis. Selline teade sisaldab kogu asjakohast teavet, sealhulgas vajaduse korral teavet eesmärgi ja lõppkasutaja, tarnitavate seadmete tehnilise kirjelduse ja koguse, tarnija, kavandatud tarnekuupäeva, transpordiliigi ja saadetiste marsruudi kohta. Asjaomane liikmesriik teavitab asjakohase teabe saamisel Libeeria valitsusega konsulteerides sanktsioonide komiteed, välja arvatud juhul, kui Libeeria valitsus on esitanud käesoleva teate kooskõlas ÜRO Julgeolekunõukogu resolutsiooni 2128 (2013) punkti 2 alapunkti b alapunktidega ii ja iii.” Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 38, 13.2.2008, lk 26. [2] Nõukogu määrus (EÜ) nr 234/2004, 10. veebruar 2004, milles käsitletakse teatavaid piiranguid Libeeria suhtes ning tunnistatakse kehtetuks määrus (EÜ) nr 1030/2003 (ELT L 40, 12.2.2004, lk 1). [3] Nõukogu otsus (täielik pealkiri) (ELT L ...).